Babiecaren hotzikarak

JOSEBA ALKALDE

Liburu honen salneurria: 3 € + BEZ.

Ordainketa egiteko, edo liburu gehiago eskuratzeko:

http://susa-literatura.com/ebook

© 1986 Joseba Alkalde

© edizio honena: Susa

cc-by-sa Creative Commons Aitortu Partekatu

http://creativecommons.org/licenses/by-sa/3.0/deed.eu

Lehen edizioa paperean: 1986

Edizio hau: 2011ko ekaina

Susa:

        317 posta kutxa / 20800 Zarautz

        Adoain Aita 92 / 31015 Iruñea

        Zubitalde 21 / 48195 Larrabetzu

                Telefonoa: 943 83 26 55

                Elektroposta: susalit@armiarma.com

                Webgunea: http://susa-literatura.com

Lehen multzoa:

«Amorearen aurpegiak ugaritu nahirik»

—1—

bai, goxua

gartzelaretoen dibagapenetan

benereen zemaia norainokoa den susmatzen

botatzen den denbora

zure gela konbentzionaleko Tapiesarenpean ukitzen dudan ikara (bezala) da,

hestutasunaren gordailu; baiezko edo ezezko

«dis-moi ce que tu penses» penazko irrifarrez ozonoratzen dugun bitartean

ez natzaizula zahartzarora helduko zinatzen dinat,

eta halako usaiagatik,

eskekoen albotik pasatzean ez dudala arnasarik eutsiko,

salda gaineetako koipegun horirik ez dudala kontatuko,

zinatzen dinadan bezala,

bai, Salo, jadanik

zein estupidoa den iturriak bilatzea!,

sekula barkatuko ez nianaren arima topatzen bahitu nuen denbora orain

premiazko bihurri zarala aitortzen desbahitzen dudana da

eta ene ruina izango zaralan jaurtikitakoa

injekzio ia burgesekin berreskuratzen dudana,

bai, Salo, guzti hau

Stivell grabatzen ari natzaizun betiko arrats euritsuaren topikoarenpean.

—2—

Perretxikoak bilatzen harantzan

zerbatana eta guzti

atzean utzi dituzun eremu jantzietaz

pentsatzen ari naiz eta

albertxigo herbesteratuez

maite zaitut odol, tinteretako odol.

—3—

italierazko hitzekin elkarhurbiltzeak ikertzen

hatzamarretako eta era berean

hatzgordinetan sentitzean

pitillo mutur garraren berotasuna

safari zintzorka batetan zirraren ehiztari

bueltatzean

sekula ez dago ilargi gehiegirik Deustuko zeruetan

guzia denean maitatzen den eta ez den

                                                            guzia

zer erreibindikatzerik ez denean gelditzen ere erreibindikakor

«atalzainaren beldurra penaltyaren aurrean»

eta nola edo hala

hire bera kapuletsuan mihia atrakatu nahiz

frente a frente aurkitzen dugunean asteni kirrua.

—4—

hizkuntza

primitibo

hontan idazteak dakarren dardara

dela eta

            nire

                  gelako

                            liburuek

                                        osatzen

                                                    duten

                                                              poema

                                                                        horizontalari

            begira

                      nagoelarik

                                      ene

                                            gelako

                                                      liburuek

                                                                  osatzen

            duten poema

                                horizontalari

                                                    begiratzen

                                                                      diot

arrats euritsuetan

kafetegietan ostutako kortadiloekin

gozotuz

autobusetan marrubiak jaten dituzten bitartean

neskato Whinstondunei

pausatzen zaien emoziyoa

ez ote den

eguzkiaren uda izpi horixkek bainatutako

ganbara hartan, hiri

amonaren azpikogonarekin, aitonaren sonbreroarekin

disfrazatzen hintzen bitartean

argazkiak eta argazkiak kaskadan ateratzeak

sorerazten zidanaren

tankerakoa; ez ote diren

hibai berdinaren afluenteak,

hire bihotz urrutiarraren deltan isurtzen den hibaiarenak.

—5—

exkalibur ezpata odol eztitsuak

sistole eta diastole bakoitz artean

mertxikazalezko zure adatsaren kaiola

kontsolatzen du muinezko bihotz halakoak

zure patu konta eta kanta ezinak zure zortera

utzi zaitu gaueko forajido eta lotsagabe maskara

tokaio dituzun izotz ezti guztiak alpistezko

bizi osoa arrakalatu diate eta elkarrekin

egin genituen bidaietako kolorezko

argazkiak behatzen damatzat hitaz

ari naizen orenik bustienak, baina

erretrobisor batetik beste erretrobisorera

marmelada ogi gainean balitz bezala

kontrabandisten eran ludikoki 34 kandelen

argizari M. Monroekikoa heda-isuriz

ilargia bizian mamiferoon egiture-

tatik barrena sartzen zait haiztoz

zeharkatuz haiztoz bakardadearen piramideak

karisma basatienen iturri gorretaruntz

doan lema hozpela aintziren arkitektura

harritu berri berrira eta kezko lerro

aienaezin aienazail hontara

goizeko ihinzkor den garo xuabera

hire eta bion pitillo kasuala sakatuz.

—6—

bidexka digital hontako 7:28-etan muñekan

lerroz lerro itzuri dira zugandik larruaren

kutis gaziarenpean izkutatuz ezinahalaren

ispilu erretrobisorean gero eta

gorpuñoago gero eta galduago urrezko urmaelak

bezala gladiadore ausartenaren xarde

kresaltsua eta nire mihiak hire mihiarekin

sinatzen duen amiltzearen mailebu kontratoa

jeranioen buruzagiak etorri dira sarroz eta

lertzoz estalitako hagin hezedun emakume

konsternatu batzuekin baina gogorrena

aho aparatu zuzentzailearen kable ttudunetan

atxikita eta enpaste hondakinetan nahas serpentina

odoleztatuak kausitu arren ez diat fuerte fuerte sinetsi.

—7—

            hire karrikotxe edentsua nireganatzeko

marmorezko itsulapikoa harpointzerakoan

                    bihotza flekotu lekidake baina ez

                    larrialdiak eta

                    zoriontasuna, ipotxen orgasmoa

                    bezain ozen, bezain anker

                    bortitz eta basati

                    barlobentotik ateratako kakarraldo

                    oso xahu, xahu xahuak direlako.

—8—

non lerro bukagabeak amaitzen diren

eta frenesi oro bihozki guritzen den

bogatzen naiz itzartzen zurbil eta igokor

hire marmorezko kutisarentzat kremadun elur kupulan

maitasunik gabe funditzeko prest

maitasunarekin funditzeko prest

iratzea bilatzen beti higan

asuina, patuaren gurenda herabe bat

jainkoei bakarrik inmolatua

nire mugarik nireena eta hire desterrua.

—9—

aldareetako lanbro nekatu eta

esperpentikorra, mila hitz-usotan

kontzerbatua ligamento gainean

zirgit hire jantzian erortzen itsasora

eta, zeru-hegazti, urrutian estalduaz;

non alanbike urazukratuak

hire ozteen estelak birsortzen ditu

hire ohean aienatzen den kruzada markatuz.

—10—

beti igarri dudala hire bezuza oro

urteurren hitsenetan esate baterako

eta denborarekin ttua nahitako tokian

kokatzeko nireganatutako trebezi aparta

hire gorputz tartaroaren maitale-leukozito

bilakatzeko, beti baina parasitu ozenena,

betileen keinu ziztada noiz emango duzun jakitea

ke gortina bat estratagema bat

gaiztokiro beratzen moskateltzan beste zerbait

esatearren, ez zait hitaz gehiegi ezagutzea iruditzen.

—11—

        agian

    kapuletoen lezio hitsez

jabetu direlakotz

                iluntzero

tiralineaz xehatzen dira ipurtargien hasperenak

          argitzear ahantziz lurraren dorikotasuna,

                        beren jopukor moldeeten

beren barre kalanbrikoen hozkirri teatralek

belarrei bizia ehotzen diete

                      insentsatuki

    baina mentazko karameloak edoski behar

    gaua zurbiltzeko

eta biskuterrak muntatuz

                        iluna katapultatuko dute

historio zaharrenak direlako naharoen gogoratzen direnak.

—12—

    urrean,

badenetako zirrara kapritxosoa dute

eta izar zantarren argi mimosoa

    bazkalosteko bakardadeetan

lapislazulizko zerupe eztietan, trenen gurendan,

eta higan pentsatzen erditutako

    kearen ukaldiek, zurezko zaldi erraldoiek eta

ipotxen urrezko atabaketan eraztundutako

    nire barre oro akribilatzen duten

    hire ezpainen euriek

horren dira belartsu

horren dira lastozko.

—13—

umeak hirintzera jolasten diren bitartean

poemak idaztea behatzak pintatzea da, iraganean

                          odolez hezetuta

                                  eta

                          betiro ikaraz

      txirlak ernetzen dira tranbiletan,

mantekeri kirastua eta aintzira zaharrenak

galipotezko begiradetan barrena

                        linburtzen bezala

                        egun feriatuetan

¡ore moreak bipiatuz, gerlan bezala

Athos, Porthos eta Aramis-en ausardia irentsita

zigarroa pizten dugunean

                        ilunetan

arerioak nora apunta jakin dezan txupada egiterakoan.

—14—

eta emisoretako nigarrarekin nahastuta

mixtoa itzal ez dadin

                buruz behera ifini behar dela

ez diozu inori galdetu,

ezta ere, zure hauzune septentrional hortako

arrano gautarren, zerraustutako

                              anabasitutako asmoei

beren existentzietako kable muturra esparatrapuzko

errematearekin ikusten dutenean nekezegi ote zaien

bakardadearen klarinete xingolarekin konektatzeko

eukaliptozko atzoa galtzarberatu nahi dutelako edo,

eta kaleak trumoitu, eta hintzen aterbea ehiartu, eta pultsoa

neurtu, eta ongi dago, eta luzerako da, eta...

—15—

            sikiran,

        merzenario eitean

kollyrioz hezetututako hire begimusukatzaileen zerrendan

                            baninduken;

      hire gerriko zirrikitu gezitura

itzuli beharrean,

      soinulari itsuak parafraseatuz,

nire hatzez osatutako goibeltasun eskuadrek

igelstaraziko bailituzkete hire lehiatila urdinberen

      emakume kautiben abenturak

eta belarrietaraino zurubi bat hedatu

      —alprojazko grinen garraitzaile—

eta pailaso traketsak bisitatu

eta bion etorkizuna auskalotu.

—16—

      sargorearen apopilo

Viks-baporub-aren igurtzitasunei esker bizi garenon

      aurka

            jaurtikiko ditut

      doilorren astuntasunarekin osatutako

kobarsizko amarru gezen ozteak

                  eta gero

gatazka diapositibatzen dudanean

motxin gorringoetan txorabiatuko naiz

irudiak biroroituz,

                  eta hau

ez da haseraren lehen milimetroa baizik

                                                            izanen.

—17—

mihiak

zimeldutako aspaldi usain dezakezun

jakintsuen astrolabioetan

erditutako butxatutako

hire eskuen ezin estaliniko garrapina

betiko gerizpartean arnasa

brankia guztien hertsitasunean beso beroak

hosto ehiartuak huts ditzakeen minutuak

musuaren hotza iheska eta

zubi igokorra iganaz gaztelu hautsitik

erabat mardul erabat kizkur erabat babosu

gorrotoaren lurpean ni

gorrotoaren lurpean hi zerbait itzali zaizu

odolean zerbait itzali zaizu haragian.

—18—

biluz, (ene) gorputzaren osakor diren baldosa poroitsu

zirrikituetan inyektatu balidate bezala

zainetako kanile arbolatsuetan zehar

ur lohirik zikinenaren beilegi hordia

hestu hestu presaka eta tatuajearen azpitik dantzan

alaitasun itsu baten filosofipean atxikita

gorroto samurrez gorroto samur

maitasun hezurtsu honen ohianetan

eta liken artean xuabe

pena ematen dit gauza laketik hitaz

pentsatzeak, urrengo batetan gauza berberak

pentsatzeko aukera eragozten baitidate segurki;

eta blasfemi bideak aukeratuko ditut paroxismora artio.

—19—

    nik,

ez dudan arren

    lapitz berririk

erosi

      zuri,

      nire alabastrozko

satelite horri

      poema berririk

idazteko,

    ortozik gaur

abenduaren kaleetan

knut! knut! knut oro

mintzatzen zaizkion bitartean

                haizeari

ausentziaren garrotiloz jota

nire katarro honen

        kutsatzeak

        suposatzen duen

maitasun beltza

      eskeintzen dizut

nigandik hurbilegi nahi zaitudalako.

Bigarren multzoa:

«Babiecaren hotzikarak I»

—20—

metaameslariek

Las Arenasko txirlorazko geltokian

ez dakinate

ofertako artikuluetatik at zaudela

                                                  adierazten,

eta balekite zailago,

zer esanik jakin gabe

                    asma ere gabe

orduz gainezka hurbiltzen ari den treneko argiak dakartzan mikrobio hegalariak begira liluratuko baitziren (beste aitzaki bat lotsa ezabatzeko)

eta

bainerako jabourtzan kraneo epela isurtzearen gustoa oroituko bailukete;

errazu, prima, orduan

aszensorean eta nabari orduko

sartu zaizkizun bi polizi zakurrak

hirugarren eta bosgarren solairu artean irensten hautenean

indize eta korazonaren kulunka aidean marrazkatzeko astia ahantzita

ez

    ahal

          dakite

                    estoikoki

                                    konformatzen?

—21—

kanilazko haurduntza izuari dagokion mezprezu kutsuak

su galdak ugaltzen ditu eta guraezak areagotzen

gau jostailuari erroa zokoratzeke grapatuz

nire begi goriek, indarge, ezin dituzte (lotsaz)

gerripean parapetatzen diren doministikun hegoak zeharka

eskuak, hitaz baliatzeke, nahirik maiz agortzen dira (zaizkit)

alferrikako luze bezain antzu den saiakera garuntsu batetan

pozpoloak baitliran

eta hik oraindik, beti bezala, ez dun ezkila hotsa muntatu

—neguko grina—

badakin

umeak beste ume batzuen gainera dakartzala odolak

biluzik

ardontzi batetan.

—22—

kontura zaitez

tirita erabili bat kokatzen den bezala

aidean

menopausia jaioberriaren izenean

berkontura zaitez

hori, hori baino haratzagotik etorriko baita

irolamendutik-hots-irol konfinamendutik

hau baizik ez denean paradisu bakarra

odolaren asuintzea

hitleriar hitstasuna.

—23—

desaren aroan eroturik eriak ez dakite zer altxa

itsasoaren haundia, lehorraren itzela

bien bitarteko musuzko oraldia,

ez dakite zer altxa

eroturik eriak desaren aroan zamez deskojonata

ohian aitzurtuetako elurrezko behatsa

han hemenka lurruna, ozena, nigar, sahatsa

edo

amanita guztiekin egindako pozoina

boletus oroz osatutako olagarro jaki fin eta zolia.

—24—

gero,

bortxakeria bultzatuz

jarraitzen jarraitzera

eta

izurri sukartsuari hortzak zorrostuz,

gorrotoz betetako amorea sortuz,

joaten joatera

mugatu ginen,

konturatu ere gabe

geurea zela ohorea

jakin asmo ere gabe

nola orbain guztiak ordain,

konponketaren amorruz.

—25—

tarrat! baltzituta derrepente eta erpeak zolituta,

bauxitazko iglooetara trasladatu zituztenez gero

eskimalek

ez dakite zer den (Koldo lekuko)

hutsik egotea, hustasunik ere gabe

eta ez dira sudurrez musukatzen

agian

sayonara batekin agurtuko dira.

—26—

sumendietako birjinotasun beltz zipotza era gaindituz

ditiburuak kolillaz lehertzen,

zombi mordoa irudimenean,

garaipenaren insipidotasunak eraginda biltzen diren

azalzaleak akusatzen ditut (nik ere egin dezaket)

beti eguzkitan eta beti ziraun erratu aburuetan,

bertan behera bertan behera erortzen erortzen

desasetasun desase oldarkorraren gonapeko hatzamar plantxatuei

maitemindura erasokor eraginari amore emanaz

nigar egizu nigar egiten duzun instantean

eta lur zokila birrintzen duzun segundoan birrindu ezazu zokila.

—27—

oparotasunaren sedimentoak bere saria elektroenzefalograma zuzenetan

enpeinatzen duelarik ziutateko hospital bakartietan,

sorbaldako hautsa astintzerakoan, etsai gisa begiratzen gaituztenean

monologoetako ikatzak izukorregiak irudituko zaizkigu

gure nahiak asetzeko eritegietako gela zuri bakartietan eta

igeltsus estalitako eraiki berri izan behar zen memento zoragarria

irteera erreprimitu eta lotua

mila gizaldi aurretik, higitzeke, mugigabe gogoetan ezagututakoa

baimenean atzekoz aurrera jarririk ere akreedore paira erraza,

berriro 500. mendean errepikatutako ekintza lizuna,

seat batetako atzeko jarlekuan edo ibarretako larretan

                                                                                  belarretan

nohiznahi ixuritakoa,

Skardenallik erabat moztutakoa morroiei

                                                    tipleei, bati tiple gelditzeko

hildo synkopatuetan agertzen du bakoitzak

bere gorputz-zango jantzi berrietan.

—28—

hitz kondensatuek liburu forratuetan ingurua blaitzen duten bitartean

sakabanatzen kultura heziketaren indultoz zalantzen amildegian

gustoren gustoz korritzeari uko egiten badiozu

erortzen zarenerako erdiraino zara egonen

eta aurretik egin behar genuen zerbaiten oroitzapena faltatuko zaigu orduan

gero damuak eta penak

elika bada elika! elika ezazu burua, dardaraz, azidozko

                                                                                  neonezko argiarekin,

denbora basatiak dira eta

sinetsgaitza da pildora batekin daitekena erdietsi.

—29—

burumuin derrameen aroan, gari motz baten aztarnak

                                                maiteminduraren hegalak

telegrafoetako posteetan enredatzen direnean anarkia goraipatzen

leihotik kale zikina begira ekainaren hemeretzian, zuk eta nik

                                                                                        biok

                                                                                        gelditzen garan apurrok

heriotza itotzen dugu ertz batetik beste ertzera neurtzearren neurtzearren

biziko arnasa okerra oinaze gorriaren oinetakopean berbilatzearren, zama okatzen,

ea noiz askatzen gaituen azaro loratsuak bere burdin adurrarekin

ea horma kontrako goitiken begirada enpotratzen zaigun gungunaren aterbean eta lehertzen

ea belaun gordin gainean ibiltzearen meritoa kontatzean

dzapartada baten agorpena esnatzen den abandonatutako atseginezko dorrean

ea kornea, ea retina eta ea niña itsotzerakoaren dzastada

fender kitarra baten hari marruan itotzen den joten joten eta joten

gehiegi da eta nekezegi,

gorde iezaidazu toki bat infernuko paradisuan

(nik konplitu dut deslaket izanagatik).

—30—

tentagarri dateke benetan ahuen naharoa

eta haragiaren laudorio gabezia

estalirik bakarrik ongi ikusia

eta desdebekatua

desezekia

marrubi erroek dakarten indarrarekin saiatzen hasiz gero,

ahultzat hartuko zaituztelakoaren beldurragatik

snifatzeari uko eginen

ez bahioke;

eta

zerumugako ninfa zaharra

teilatuetako isilean hedatzen diharduenean

kanposantuko zementuzko horma gainean

abotsa banatuz,

eztul dirdiratsua zoriontzeko aukera konkretu bat emanaz

zaunkaka,

bizioek eta zizareek barnaltxorra zatitzen dutela

frogatuz,

segituan

hilotz hatsak gela berbera zipriztintzen duenean

arantzazko alanbrearen ingurotasunaren azkonadagatik

esnatuko

ez bahintz,

orduan ere hire goibeltasun telurikoan

ez baitzen,

deus

ere

miatu gabe geldituko.

—31—

beroa...

adats grinak larrean, sakabanatuak, zuhaitzetan,

konorterazten gaitun ke hertsiak

marmorezko eklipse bakarraren biztanle egin gaitu,

lur hotza lekuko bakar, hobi, deabru...

eta bertsu militante batzuk, zorion usaia ekarriz,

ene deihadarrek ez dutela arrakastarik izanen jakin dut,

eguzkizpi ispilu ilunean fulminante zeharka arren,

Venusko gau ganibetak

                          panpinak haurtzaroan

                                    eta gaztaroan... direla erranaz

herriarengandik urrun

ospezia eta arrakasta ukangaitzak zaizkie izanen, badakit.

medium ororengandik egigaitz den egia irmoki azaltzen denean

plajiotzat joten dut nazkagarrienetarikoa

eta gauerdiko ordubietan, loak erretzen,

kondenatuak gara pena hau irenstera

emakume bularrez osatua dagoen erlojuan;

dakusadanak ikusiz

pentsamolde guztien zikloaren bukaeran

partikulen eraldakuntza, ziki eroan,

eta gizon ziztrinen larrudendetako txatxamurka usaia berdin zaienei

helduko zaie Giokondaren irria gau hontan eta ez eni.

eta emeki

      emeki ireki

                ireki zaitez

                ireki zaitez niretzat

                ireki zaitez niretzat larruz

                ireki zaitez niretzat larruz orain

                ireki zaitez niretzat larruz orain emeki

preserbagailu hautsiz josita irudimena

zein lizuna zaran frogerazi didazu

kantauriar itsasoko leize ezin ikusiak bezain bezain zurbil

eta horma horietan haizkora ankerrak zirrizka nazkar batekin

uzten duen zirrikitu bakarrarenjabe baino ez gara saritzat.

beroa...

nahi eta ez

bero ero erori arte

nahi eta ez:

arruntkeria dagokit,

eta gudari kantak ugari

ze zemai! eta ze lazapen!

Ai Presen, topikoa, standard eta orakaitza

hi haunat birao jaurtikitzaile,

agonia zorian autopista gris ibili guztiak

bahituran jarri,

zibiztoa eman

eta berriro eta berriro amets jaurtikitzaile-lez

ausartge-lez agertzen zarana haunat

eta haunat hodei sabaian zazpiretan

                                        hamarretan

                                        hamaiketan

                                            gauerdiz

bat baino anitz gehiago haunat

Presen Monkadakoa,

ene garraixi arrakasta berotan

eta ez hain...

Hirugarren multzoa:

«Babiecaren hotzikarak II»

—32—

quoque gurinezko deslilurak

            amodio dislepsikoak quoque

kokatrasteen aterbe den plastiku permeaezinean euri ttanttak bezala

ustel nadin, enbretxa nadin, ezratu nadin

ene penen kaiola ugerbera zulatzen dute kabutik kabura

eta kaburin motelak

garitx fosilizatzen dira 12 aristen barrena, ispiluen jatorria

aurkezten den bitartean irudimen gorrian,

noiz marathoien bapatean 8 bertizeak luzidotzen duten

eta harri gorien jarioak bateo piletan itotzen diren mikraren mikran.

—33—

ezin dezaken jakin neguko ipuiez

        eta denborarik gabeko heriotzez

                arrantzaleen beste. Ezkilatsuak

oropimentezko kaietan dautzan

laguntzarrak ordu krudeletan

                                            hordiki

makur makusika esperoaren gabardinetan

penazko bitaminez inmunizatutako dardarazko bihotzak

buztinezko minutuen iraupenean busto hautsiak

                            kapitelen dilindan

harapirika eztiak; eta ezkilatsuak beletak

mariñelen haizorratzak.

—34—

almidoitzan utzi ditut

erdiune koldarka itota

gargola urtarren sinfoni ubelak zokoratzen dizkidan

almonarazko musker naturalizatuen

ile erorketaren aurkako trebekeria eta

esan por esan eta egin por egin

egindako esan guztien porrota,

agiri ezkataezin adurtiaren

truke astindurikako mozkor beroa

eta herabaroan

nire gela alargun hontan italiari

zapata forma ebasten dion

hire maparen islada

beste pareteraino.

—35—

hiriko miseri goibel ia epileptikoa dela lekuko

lur ikarak bukatuz gero

azaltzen diren ebasle raposu aluak ere

gizakiak maitemindurez mugitzen direla

diote, eta matraila gorriak

                    metraila ebakiak

                    begian zauriak, ez ditu sekula lamia bihurtu.

—36—

                                                luze iritzian

hirugarren izarrari eta bere segundo erdi hordi eraztuntsuari

puztu zaizkie esku zorrotzak haurren liburuetan rekonstituyenterik gabe

eta pusilameñoki, nahi arrelepo nahi tantoballe, erromerira

doaz, 96 gradutako alkohola irenstera beren sumendizko kraterren

ontzi gorrietan

                                                luze iritzian arrazoiarekin

Ai Garimasu (hau bai askatasuna)

baina sakona izan behar da, bortitza

gizartearen ordena desafiatzeko eta tabu guztien monotonia astuna hausteko.

ikusiko dut oraindik kanta disonante hau kantatzen: esan zuen edonork.

etxeko indararrotzak mendeku bila dabiltza.

—37—

barkeroak,

berorik hitsenean margariten ura pozointzen digu

kanaberadi itsuan, baina nik,

          zirrara

          ziztrin                baretasunaz

          zazpiki                mintzatzeko

          batekin

maitasunaren konpota almudaazal estanpatu-

arenpean izkutatzen emango dut menderdi

eta mizpira hezurrak itzaltzen;

niniveko argizaria kardanberatuko nuke,

                                          lakatuko zazkardi minimoak,

zuen lar eta penate guztien gainera ekia kaka bezala eror dadin.

—38—

haizearen garrantzia anis gozokiz betea

estanbreen eta pistiloen garraiatzen emaro,

ohore guztia kaobazko iratze oxigenotsuei

                    pleistozeno garaiko izozteei,

euri odoltsua eta ordudanik

ospatzen ospatzen anibertsarioa anfora batetan

                                          anfora berdinean eki izerdarazikorrarekin

datzana; eta amore emanaz klarki eta fite

doana. (urduri jartzen ninduen pakea falta zait).

Azukrezko txaplatak soldatzen ari natzainala nahi ninake kontatu,

ausarten egurats goi garai gailurzale; txurrigeren ametsarekin kontuz izateko

nahi ninake gaztigatu.

—39—

eguraldi txarrek

txokolatea eta ogia mendetako azkari bihurtu dizkidate

eta inbetikoa denez

betiko erokeriaz harrotuta

zilarrezko anemonen usaia dastatzearen pozbera korapilatzen

dut

geun metxak profeitatzen ditut

arimak kolunpiatzeko.

—40—

aurrefereken gurpilak otoiz egitera daraman serora

eta

asuinei buruak mozten dizkieten haur ziztrinek

konparagai kuadratzen direnerako,

gure lorategiko zizare kohorteak

reketeirentsita gintuzke

                                      Jorma,

jantzi transparenteak erabiltzearren gimnastak penalizatzen

dituzten eran,

kupirarik gabe,

mardulki eztula eutsiz.

—41—

batzuetan

beren begi guztiekin, euliek, ez dute kristalen berri

eta kalifak, bere bitsa ezin baturik,

aberatsak ohialetan belaki betazaltsuak bezala

                                                          ez daki

zein lugubreak diren elizondoko komunak

                              —dezidikoki ximurrak—

dromos, dromos zen ezpain iheskorduna

gatazkaren samina. holliaren mingotsa. dardararen epela.

—42—

bi gauza ziren, bestalde, izorramendu gorenera

iganarazten nindutenak:

1.— gauerdian maindireen mugatik oinak ateratzea

                                      areago

                                      noski

                                      neguan

2.— eta bestea: aitamen logela aurrean kokaturik zegoenez gero

eta etxeko ohitura ateak zabalik oheratzea zenez gero

beldurrak

masturbatzeko aukera oro ebasten zidanaren ohartze berbera;

gainera: korridoreko itzalen merzedaren harian ezartzen ninduen.

—43—

kopetetako larretan tumore zipriztinak etan eta errementatzen dituzten

lerroak dira

edo ubeltasun basatia edo mendi beltzaranak

behin eta mila biderrezkoak

            munduari

            hitsitxuradun billar bola dela

            eta biziari

            munduko ziturik nabarmenetarikoari

            aterberik gabeko karanbola dela

                                    jakinarazten dieten

                                    eta pintanoki maitatuko ditudan

                                    Otoion eseritako

                                    noria palurdoak.

—44—

hamazortzi gradutako arrats gihartsu hontan

karlistadak bilakatzen ziren haran hirintsuen

belartzan imaginatzen zaitut

ispiluak apurtzen edota mago

erahiltzaileen gurutzegrama egiten

igandeetako izparringietan eta

non eta nola hasi zen galdetuko balidate

azkartasun abiadura kutsakorrak maxilarrak ere jelaturik utziko lizkieke

bai, Jorma, bertikal eta zut jaiste hotza

gela burges hontako kontraste bat baizik ez da

isurtze-hedatze nigartia bezala ogi gainean

pairagaitza bihurtu arte.

—45—

kopetaren erupzioz ekia ilki denerako

triglifo guztien gainetik eta metopa guztien azpitik

sinkolikolatu haugu, Mirande, gamadarekin

eta ordutik

hiri guztietako zementuaren leuntasunari uko egiten dioten

txarku geometrikoak

haur herabeen zipriztintze ametsen gordailu isilak dira;

hartaz gero

txinoek belle epoque-ko emakumeen bolantedun gonak kontatuz

estraperlozko denbora ere urriegia bihurtu zaizu

                                                      bihurtu zaigu;

suzko kremailera bat jarri diogu haizeari eta

eragotzitako amore koldarrak aurkitu ditugu

                                                                    suplizioaren truke

eta txinaurriz elikatzen diren solapen mamitik

«Ave Brunolleschi deshobiratua» diote galtzarbetik hildakoek

                                                diogu komun zuloetan lo lotzen garenok

eta hire omenez

bolanderen erremolke jinak izango gaituk izarren interruptorera artio

eta ON-etik OFF-era pasatuz gautuko dugu zernahi betiko.

—46—

paraergelen hizkuntza urdinbera zurbilean ere ?-k

tres catorce deciseis baliopean lotzen du bere

visajearen eguzki gordezaila

eta hizkuntzaren sustarrak, bere menbrilozko fedearekin

eguratsaren ukabil belauntzan

poeten garunak beratzen jartzen ditu Lizardi quoque;

dikotomia hegalarian disimulatu nahiz

hire magal ozenisilean

elebi kutsuak martiri kutsua jaioeraziz

gulag idortsu bat biltzen du estandarte erdirako,

oraindik eta jadanik, erreturaz erretura,

goroldioz beterik

diosek ere gorde du beluko mezaren kolektarako

bere ogerleko korrespondientea,

erreturaz erretura

transzendentalegia

da

haizeagatik

gaur

apostatzea,

hura da bartzen jaki hutsa

hura bonba gabeko komuna

hura klorodun ura

hura...

eta sustarrak,

bere menbrilozko fedearekin

zure magal ozenisilean

eguratsaren ukabil belauntzan

martiri kutsua jaioerazten dizu;

ekialdeko udaberri gulag idortsua dateke.

—47—

zer esanik ere ez:

                abere aberiatuari

      eta bioleta biolatuari

darien era simetriko

                  identikoan

darigu

        guri

      biori

aspertasun astun hau

hausterregun hontan eta hausterregunero,

euri haserretuak baionetatzen dizkigun

poroetan barrena

eta nokeagaia nokeatuz

gozoki soberen ondorioz

begi txinaurritasun geza goibel honek

agure oskilakorra bezala,

hitstasunak,

gauzen egoera naturalak,

ez gaitu

            sorpresaz

                            hartuko.

—48—

naturalki baino noskiago oraindik

Gazako eremuetan eriden ohi zen:

poetaren jaraunslea;

                                bizi hutsal hontako

                                mendi usteletako

                                mehatz ustelen

                                mineral ustelaren

                                atomo ustelera artio

linburtzen ari den alimaña otzanari

biziko zaion pena;

ximur ximur

prendador bat medio

boligrafo atzeak ausikitzera hondakariki

naraman boterea; ez datzana

ez eguzkiaren sekretoak salatzean

ez maiatzeko ordurik goibelenean puzzlea osatzean

ez euliak uxatzean

ez dabiden 23. salmoan

gorantz gorantzka

loreak kultibatzen diharduen hauskera ia zanganubera zimurra.

—49—

eskonbro multzotik

redimiberri den bizkotxo hautsia zelloz pagatu orduko

erori naiz

agoteek ez dutela koladun pianorikan joko sekula,

baina, askoz aurretik nenkien

                                              zer

                                                    den

                                                          boterea: segurki

aburu ttipiena ere hire tamizpetik pasatu beharrean

datzan indar zentripetoa

                                      edo

                                              sorerazten didan dolu kirru baten malura

edo, bihotza, niretzat

guttienez

hire eden suministroaren bila itoiz itoi bagatzearekilan

badu zerikusirik.

—50—

      hala ere, hirekin,

      emeki nahi nuke hasi

eta emeki jarraituz

      emeki bu(rru)katu,

      gheisen punduarekin zurbiltasunean batu,

      ogi mamiz igurtziz

      bakardadearen karinkarako azken botoizuloa ezaba

      eta gauerdiko hire parking zirraratsuan

      txarolezko misterioarekin amiltzean berdindu:

                                                          hire arragoan

      maitasunaren diapasoi beldurtia urratzen eta urratzen

      trofeo preziatu guztien arkatzontzi bihurtze geldiezin hontan

      oraindik

      bidea leunduko didazulakoan naukazu,

      baina zuk, ez dizkidazu zure mezulari itsuen

                                          kartoizko hitzak baizik

      bidali.

—51—

adurtiek, maite,

udazkenero udazkenero

ehunka egiten dizkiote pizzikatoak haizeari

eta beren «black power» inskripziodun nikietan zorroraturik

alfonbrak bilbatzen dituzten bitartean

ez dakite

gainetik izan ezik,

gure afektu ikerezinaren berri

susmoak zuritzen zaizkie gutaz ari direnean.

—52—

arrisku zabal gorri lanbrotsuan dies irae dirudi arimarekin dies illa

munduko zoko ahastuan korapilo bat ahoan aski da loa agortzeko

eztarritik zintzilik

blai blai dario odolak eta

sasigaitzak hedatzen xederak omen balira habila goibel goibel

uzta petrifikatuaren fosil usaia dualarik aldean

igerrian; igarleen horma habe sustraitik apurtzen ari zain.

beltza beltzaren gainean eta hurbil

gurutzearen legea naturaren gorputza sutan

ireki ezan ate liskatsua eta ikusan nola munstroak elikatzen diren

martiri!

sententzia: garunak estailaturik irla bihurri.

etsipenez betetako amoreaz

itaun berria eta itaun zaharra gauerdiko maxinadan erre zain bakanal askoren itun

eta hik

nazka dien anitz buruzango buztin oliotsuei

martiri!

hazi hotzaren lore

urrutiko errotetan zirikatutako erle

begietako salda ia goriak erraldoiak ugaltzen ditu

ingurua barrena heltzen da 1000 metrotara itaunik gabe

hotz hotzez aurrez aurre eta hi

higandik bakarrik bizi haiz piltzar izerdiduna patutzat dunalarik

rezesibo faktorea birhantzirik bigarrenez erortzen haiz hildo berdinaren zemaipean.

—53—

cochevelouren musika saiatzen

punduz eta hiperpunduz

ero traizioaren agiri jator urriak dira, Jorma

morroi egarridunen faltaz

lotzen gaituztenek

zuringokerietan galdu gabe

har ezan sakonki arnasa eta nabari sakonki:

tenteleko mandatik begiratzen diguten

ekialdeko leoi indar basatia eta mendebal ilargi berotasuna dira

—neguko hotzikara—

minutuz minutu ttipituz doazenen burumuinak

zoratzen dituztenek

eta lantegitik arako azken poeta eredu sintetikoa

kurtsi atxakitzen denaren orrua ere

«nahi nuke...» baten ekintzan zaigu itoko tamalez.

—54—

azkenena

ezerezaren zibiztoan eta hurbil

urrats guttitako neurri abstraktoan

esteetatik bihotzerainoko balakada itsuaren estrielako espiralñoetan datzan itzala onartzen dut

inguratzen gaituen harrizko korapiloa

eta suzko kopeta eta isats sendodun

umezurztegietako emakumeek josten dituzten trapuzko arranoak;

eskerroneko hilotzak garalako

eta tigre hutsak iraungo dutela dakigulako

kaleko idioten uzta higikorraren erdian errotzen den

segundo konfusoa haut

Byronen egutegian tarantulak aski ez diren bezala

azken resortea hautsi eta

biluzerazi zorian

izarrik gabe eta hiblia beltzak torturaturik

zilegi den zure larru lumatsuan azalaren akuedukto tinkoa

dibujatzen dudanean

eta

ezpaina geldo hankatuz

argitara ateratzen zitzaizun odol tanto gorriaz

seguraski A

zigarro bokila untatzen huenean

gustatzen zintzaizkidanarekin

sosegatu naiz.

—55—

poema hau bukatzeko neurtu dudan denbora ere higan bademat

hona hemen XIX-ko topiko estupikoa

    «nire irlako palmera bakarrean bihurtzen ari haiz»

aldiz ni zero mutu mutu

urrutitik

jantzi transparentedun gimnastek penalizatzen dituzten tipoak lisuartzen

eta zure nireganakoa esklerosa ez dadin

              bukolismorik gabe

              anekdotei tokia egotzita maitatuko zaitut

              exponenteak ahantzita

              kalanbre susmotik aterri egon dadin.

—56—

                                              higan filtratzea da

eta katakunbetan belarrak maratilatzea,

behe susmo kostradun gangarrez elikatzen demadan

                                          sustarra hautatzea eta

bukle horiez oroitzea bizargeki,

(areto hontan besaulkiz behera malkoratzen naizenean).

—57—

esan daiteke

horratz zorratz molatzak maitasun bizepsetan erein ditudala

malko isurizaleen staff gorenak arerioturik naukala

eta denborak

aholku kopurua rupestraraziaz,

zirkinik egin gabe bere izaera hormatu duela

hitaz oroitzean.

—58—

berogailu parbularioen interludioan

arabiar linaje doilorren irudi kupirakorrak nire bulbotik pasatzen

pasatzen eta pasatzen diren bitartean

ez zait estrainoa

basakatuak erle eztenkadaz ilargaiaren linternapean hiltzen direnean

maizegi hodeiezko begiradaz torpedeatu dudan

zure gorputza

haizearen peninsula labanarekin lotzen nauen itsmotzat

ematea eta

niretzat bakarrik almibaratuak

aurresentikorrak zaizkit nire daugin ekintzak:

mazedoniaren marrubiekin batera hozkailuratuko zaitut ez hadin utsaltu

agian negu-pianu-iraunpengarri den izen batekin birbateatuko zaitut

eta oinaze bero honek jarrai nezan osmiatzen edonondik

espero dut.